b'\n_START_ARTICLE_\nAcad\xc3\xa9mie des beaux-arts\n_START_PARAGRAPH_\nAcad\xc3\xa9mie des Beaux-Arts er benevnelse p\xc3\xa5 flere kunstakademier i franskspr\xc3\xa5klige omr\xc3\xa5der. Navnet kan oversettes med h\xc3\xb8yskole for skj\xc3\xb8nne kunster. Hver st\xc3\xb8rre by har gjerne et akademi p\xc3\xa5 like linje med, ofte tilknyttet, et universitet._NEWLINE_Skolene er ofte de eldste i sitt slag, og vanligvis offentlig anerkjent med professorater knyttet til. Undervisning gis i alle kunstdisipliner, inklusive musikk og dans._NEWLINE_I Frankrike er det ogs\xc3\xa5 navn p\xc3\xa5 den innerste sirkel av anerkjente kunstnere, der medlemskap i tidligere tider gikk p\xc3\xa5 akademisk kvalitet, produksjon, utstillinger \xe2\x80\x93 og hvem av medlemmene som likte/ mislikte det kunstneren laget.'